# 21–ஆம் நூற்றாண்டின் திறன்கள்

**21 ஆம் நூற்றாண்டின் திறன்கள்** (*21st century skills*) என்பது திறன்கள், திறமை மற்றும் கற்றல் மனப்பான்மைகளை உள்ளடக்கியது, 21 ஆம் நூற்றாண்டில் சமூகத்திலும் பணியிடங்களிலும் கல்வியாளர்கள், வணிகத் தலைவர்கள், கல்வியாளர்கள் மற்றும் அரசாங்க நிறுவனங்களால் வெற்றி பெறுவதற்குத் தேவை என அடையாள காணப்பட்டுள்ள திறன்கள். இது வளர்ந்து வரும் பன்னாட்டு இயக்கத்தின் ஒரு பகுதியாகும், இது வேகமாக மாறிவரும் எண்ணிமயமாக்கல் சமுதாயத்தில் வெற்றிக்கான தயாரிப்பில் மாணவர்கள் தேர்ச்சி பெறுவதற்குத் தேவையான திறன்களை மையமாகக் கொண்டுள்ளது. இந்த திறன்களில் பல ஆழ்ந்த கற்றலுடன் தொடர்புடையவை, இது பகுப்பாய்வு, பகுத்தறிவு, சிக்கல் தீர்வு மற்றும் குழுப்பணி போன்ற திறன்களை அடிப்படையாகக் கொண்டது. இந்தத் திறன்கள் வழக்கமான அறிவு சார்ந்த கல்வித் திறன்களிலிருந்து வேறுபடுகின்றன.  

20 ஆம் நூற்றாண்டின் பிற்பகுதியிலிருந்து 21 ஆம் நூற்றாண்டு வரை, சமூகப் பொருளாதாரமும் தொழினுட்பமும் விரைவான மாற்றத்திற்கு உட்பட்டுள்ளது. இதனால் மாணவர்களை, வேலைவாய்ப்பிற்குத் தயார்ப்படுத்தும் கல்வி முறை மீதான கோரிக்கைகள் எழுந்துள்ளன. 1980-களின் தொடக்கத்தில், அரசு, கல்வியாளர்கள் மற்றும் முக்கிய நிறுவனங்கள், மாறிவரும் பணியிடங்கள் மற்றும் சமூகத்தின் கோரிக்கைகளை நிறைவேற்ற மாணவர்களையும் தொழிலாளர்களையும் வழிநடத்துவதற்கான முக்கிய திறன்கள் மற்றும் செயல்படுத்தல் உத்திகளைக் கண்டறிந்து தொடர்ச்சியான அறிக்கைகளை வெளியிட்டனர்.  

- **கற்றல் மற்றும் புதுமை திறன்கள்** : நெருக்கடியான சமயங்களில் சிந்திப்பது, சிக்கல் தீர்வு, தொடர்பாடல், கூட்டுழைப்பு, படைப்பாற்றல், புத்தாக்கம்.
- **எண்ணிம கல்வித் திறன்கள்** : தகவல் அறிதிறன், ஊடக அறிவுத்திறன், தகவல் மற்றும் தொடர்பு தொழில்நுட்பம்
- **வேலைவாய்ப்பும் வாழ்க்கை திறன்களும்** : நெகிழ்வுத்தன்மை, தகவமைப்பு, முன்முயற்சி, சமூக மற்றும் பன்முகக் கலாச்சாரத் தொடர்பு, உற்பத்தித்திறன், மற்றும் பொறுப்பாண்மை

இந்த திறன்களில் பல கற்பித்தல் பணியில் அடையாளம் காணப்படுகின்றது, இது பத்தொன்பதாம் நூற்றாண்டின் பிற்பகுதியில் தொடங்கி பல்வேறு வடிவங்களில் இன்றுவரை தொடர்கிறது.  

## பின்னணி
1980 களின் முற்பகுதியிலிருந்து, பல்வேறு அரசு, கல்வி, இலாப நோக்கற்ற மற்றும் பெருநிறுவன நிறுவனங்கள் தற்போதைய மற்றும் அடுத்த தலைமுறைக்குத் தேவையான முக்கிய தனிப்பட்ட மற்றும் கல்வித் திறன்கள் மற்றும் திறன்களை அடையாளம் காண கணிசமான ஆய்வுகளை நடத்தின. கல்வி மற்றும் பணியிடங்களில் 21 ஆம் நூற்றாண்டின் திறன்களை அடையாளம் கண்டு செயல்படுத்துவது அமெரிக்காவில் தொடங்கியது, ஆனால் கனடா, ஐக்கிய நாடுகள், நியூசிலாந்து, மற்றும் பிற தேசிய மற்றும் பன்னாட்டு நிறுவனங்கள் மூலம் பரவியது.  

1981 ஆம் ஆண்டில், அமெரிக்க கல்விச் செயலர், அமெரிக்காவில் கல்வியின் தரத்தை ஆய்வு செய்வதற்காக கல்வியில் சிறந்து விளங்குவதற்கான தேசிய ஆணையத்தை உருவாக்கினார்." *ஆபத்தில் உள்ள நாடு: கல்வி சீர்திருத்தத்திற்கான கட்டாயம் என்ற* அறிக்கையை ஆணையம் 1983 இல் வெளியிட்டது. "கல்வி சீர்திருத்தம் ஒரு கற்றல் சமூகத்தை உருவாக்கும் இலக்கில் கவனம் செலுத்த வேண்டும்." அறிக்கையில் உள்ளவை:  

**ஐந்து புதிய அடிப்படைகள்:** ஆங்கிலம், கணிதம், அறிவியல், சமூக ஆய்வுகள், கணினி அறிவியல்.  

**பிற பாடத்திட்டங்கள்:** வெளிநாட்டு மொழிகள், கலைநிகழ்ச்சிகள், நுண்கலைகள், தொழிற்கல்விகள் மற்றும் உயர்நிலைக் கல்வியைத் தொடர்வதில் திறமையையும், திறன்களையும் வளர்த்துக் கொள்ளுங்கள்.  

**திறன்களும் திறமைகளும் (ஒருங்கிணைந்தவை):**  

- கற்கும் ஆர்வம்
- ஆழமான புரிதல்
- கற்றல் பயன்பாடு
- பரிசோதனை, விசாரணை, நெருக்கடியான சமயங்களில் சிந்திப்பது மற்றும் பகுத்தறிவு
- தொடர்பாடல் - நன்றாக எழுத, திறம்பட கேட்க, புத்திசாலித்தனமாக விவாதிக்க, பிறமொழியில் புலமை பெறுவதற்கும்
- கலாச்சாரம், சமூக மற்றும் சுற்றுச்சூழல் குறித்த புரிதல் மற்றும் அதனுடைய தாக்கங்கள்
- தொழில்நுட்பம் - கணினியை ஒரு தகவல், கணக்கீடு மற்றும் தகவல் தொடர்பு சாதனமாகவும், அது தொடர்புடைய தொழில்நுட்பங்கள்.
- பரந்த அளவிலான பல்வேறு கற்றல் - நுண்கலைகள், கலைநிகழ்ச்சிகள் மற்றும் தொழிற்கல்வி

## திறன்கள்

### பொதுவான உள்ளகம்

- தகுந்த பகுத்தறிவு
- சான்று சேகரிப்பு
- நெருக்கடியான சமயங்களில் சிந்திப்பது, சிக்கல் தீர்க்கும், பகுப்பாய்வு சிந்தனை
- தொடர்பாடல்

**அடிப்படை திறன்கள்**  

- அடிப்படை திறன்கள்: *படித்தல், எழுதுதல், எண்கணிதம் மற்றும் கணித செயல்பாடுகளைச் செய்தல், கேட்பது மற்றும் பேசுவது.*
- சிந்திக்கும் திறன்: *ஆக்கப்பூர்வமாக சிந்திக்கிறது, முடிவெடுக்கிறது, பிரச்சனைகளை தீர்க்கிறது, காட்சிப்படுத்துகிறது, கற்றுக்கொள்வது எப்படி என்று தெரியும், மற்றும் காரணங்கள்*
- தனிப்பட்ட குணங்கள்: *பொறுப்பு, சுயமரியாதை, சமூகத்தன்மை, சுய மேலாண்மை மற்றும் ஒருமைப்பாடு மற்றும் நேர்மை ஆகியவற்றைக் காட்டுகிறது*

**பணியிட திறன்கள்**  

- வளங்கள்: வளங்களை *அடையாளம் கண்டு, ஒழுங்கமைப்பது, திட்டமிடுவது.*
- குழுக்களுடன் பணிபுரிவது: *மற்றவர்களுடன் பணிபுரிதல் (ஒரு குழுவில் உறுப்பினராகப் பங்கேற்பது, மற்றவர்களுக்கு புதிய திறன்களைக் கற்றுக்கொடுக்கிறது, வாடிக்கையாளர்களுக்கு/வாடிக்கையாளர்களுக்குச் சேவை செய்வது, தலைமைப் பயிற்சி, பேச்சுவார்த்தைகள், பன்முகத்தன்மையுடன் பணியாற்றுதல்* )
- தகவல்: *தகவலைப் பெறுதல் மற்றும் பயன்படுத்துதல் (ஒழுங்கமைத்தல், பராமரித்தல் மற்றும் தகவலை விளக்குதல் மற்றும் தகவலைச் செயலாக்க கணினிகளைப் பயன்படுத்துதல்* )
- அமைப்புகள்: *சிக்கலான இடை-உறவுகளைப் புரிந்துகொள்வது (அமைப்புகளைப் புரிந்துகொள்வது, கண்காணிப்பு மற்றும் செயல்திறனைச் சரிசெய்வது, அமைப்புகளை மேம்படுத்துவதும், வடிவமைப்பதும்)*
- தொழில்நுட்பம்: *பல்வேறு தொழில்நுட்பங்களுடன் செயல்படுவது (தொழில்நுட்பத்தைத் தேர்ந்தெடுப்பது, பணிக்கு தொழில்நுட்பத்தைப் பயன்படுத்துவது, உபகரணங்களைப் பராமரித்தலும் சரிசெய்தலும்)*

**7சி திறன்கள்** பி21, பெர்னி டிரில்லிங் மற்றும் சார்லஸ் ஃபேடல் உள்ளிட்ட பி21 மூத்த உறுப்பினர்களால் அடையாளம் காணப்பட்டுள்ள திறன்கள்:  

- நெருக்கடியான சமயங்களில் சிந்திப்பதும் சிக்கலைத் தீர்ப்பதும்
- படைப்பாற்றலும் புதுமுறைகாணுதலும்
- பிற கலாச்சாரங்களைப் பற்றிய புரிதல்
- தகவல் தொடர்பும் ஊடக அறிவும்
- கணினி பற்றிய கல்வியறிவு
- வேலைவாய்ப்பு, தன்னம்பிக்கை பயிற்சி

பி21 அமைப்பு ஆழமான கற்றல் திறன்கள் மற்றும் திறன்களை அடையாளம் காணும் ஆராய்ச்சியையும் நடத்தியது, அவர்கள் 21 ஆம் நூற்றாண்டின் கற்றலின் 4சி என்று அழைத்த திறன்கள்:  

- கூட்டுழைப்பு
- தொடர்பாடல்
- நெருக்கடியான சமயங்களில் சிந்திப்பது
- படைப்பாற்றல்

தெற்கு கலிபோர்னியா பல்கலைக்கழகத்தின் புராஜெக்ட் நியூ லிட்டரசிஸ் இணையதளம் "4சி" திறன்களை கீழுள்ளவாறு பட்டியலிட்டுள்ளது:  

- உருவாக்குதல்
- சுற்றனுப்புதல்
- இணைந்திருத்தல்
- கூட்டுழைப்பு

2006 ஆம் ஆண்டில், ஒப்பீட்டு ஊடக ஆய்வுகள் திட்டத்தின் இயக்குநர் ஹென்றி ஜென்கின்ஸ் தலைமையிலான எம்ஐடி ஆராய்ச்சியாளர்கள், கற்றலை ஆய்வு செய்த வெள்ளை அறிக்கையை ("பங்கேற்பு கலாச்சாரத்தின் சவால்களை எதிர்கொள்வது: 21 ஆம் நூற்றாண்டுக்கான ஊடகக் கல்வி") வெளியிட்டனர். அவர்கள் கூறும் பங்களிப்புப் பண்பாடு இந்த கல்வியறிவைத் தனிப்பட்ட மட்டத்திலிருந்து பரந்த இணைப்பு மற்றும் ஈடுபாட்டிற்கு மாற்றுகிறது. கூட்டுழைப்பு புதிய கல்வியறிவுக்கு இன்றியமையாத சமூக திறன்களை வளர்க்கிறது. இவை வழக்கமான அடித்தளத் திறன்களையும் பள்ளியில் கற்பிக்கப்படும் அறிவையும் உருவாக்குகின்றன: வழக்கமான கல்வியறிவு, ஆராய்ச்சி, தொழில்நுட்பம், நெருக்கடியான சமயங்களில் சிந்திப்பது.  

- இணைப்புகள் — *சமூக ஊடகங்கள், பல்வேறு வகையான ஊடகங்களை மையமாகக் கொண்ட சமூகங்களில் முறையான அல்லது முறைசாரா உறுப்பினராக ஆவது.*
- வெளிப்பாடுகள் — *புதிய படைப்பு வடிவங்களை உருவாக்குவது.*
- கூட்டுச் சிக்கலைத் தீர்ப்பது - *பணிகளைச் செய்து முடிப்பதற்கும் புதிய அறிவை வளர்ப்பதற்கும் (விக்கிப்பீடியா போன்றவை) குழுக்களில் ஒன்றாகச் செயல்படுதல்.*
- சுழற்சிகள் - *ஊடகங்களின் ஓட்டத்தை வடிவமைத்தல் ( வலையொளி, வலைப்பதிவு போன்றவை)* .

அடையாளம் காணப்பட்ட திறன்கள்: 2005 ஆம் ஆண்டில் அவர்கள் மூன்று தகுதிகளை முன்னிலைப்படுத்த அடையாளம் கண்டனர்: "  

- ஊடாடும் கருவிகளைப் பயன்படுத்துதல்
- பன்முகக் குழுக்களில் ஊடாடுதல்
- தன்னிச்சையாக செயல்படுவது

### கல்லூரி மற்றும் பல்கலைக்கழகங்களின் அமெரிக்க சங்கம்
கல்லூரி மற்றும் பல்கலைக்கழகங்களின் அமெரிக்க சங்கம் (AAC&U), தங்கள் உறுப்பினர்களின் வாயிலாக பல ஆய்வுகளை நடத்தியது. 2007 இல் உயர்கல்வி பட்டதாரிகள் நான்கு திறன்களைப் பெற வேண்டும் என்று பரிந்துரைத்தனர் - அத்தியாவசிய கற்றல் முடிவுகள்**:**  

- மனிதப் பண்பாடுகள் பற்றிய அறிவு, இயற்பியலும் இயற்கை உலகம் பற்றிய அறிவு
- அறிவுசார் மற்றும் நடைமுறை திறன்கள்
- தனிப்பட்ட மற்றும் சமூகப் பொறுப்பு
- ஒருங்கிணைந்த கற்றல்

கல்லூரி மற்றும் பல்கலைக்கழக இலக்குகளில் மிகவும் பரவலாகக் குறிப்பிடப்படும் திறன்கள்:  

- எழுதுவது
- நெருக்கடியான காலத்தில் சிந்திப்பது
- தர்க்கமான முடிவுகள் எடுப்பது
- வாய்வழி தொடர்பாடல்
- பண்பாடுகளுக்கு இடையேயான திறன்கள்
- தகவல் கல்வியறிவு
- நெறிமுறை பகுத்தறிவு

AAC&U உறுப்பு நிறுவனங்களின் 2015 கணக்கெடுப்பு பின்வரும் இலக்குகளைச் சேர்த்தது:  

- பகுப்பாய்வு பகுத்தறிவு
- ஆராய்ச்சி திறன்கள் மற்றும் திட்டங்கள்
- அனைத்து துறைகளிலும் கற்றல் ஒருங்கிணைப்பு
- வகுப்பறைக்கு அப்பால் கற்றல் பயன்பாடு
- குடிமை ஈடுபாடு மற்றும் திறன்

### ISTE / NETS செயல்திறன் தரநிலைகள்
**ISTE கல்வித் தொழில்நுட்பத் தரநிலைகள்** என்பது பால்வாடியிலிருந்து 12-ம் வகுப்பு வரையில் தொழில்நுட்பத்தைப் பயன்படுத்துவதற்காக கல்விக்கான தொழில்நுட்பத்திற்கான பன்னாட்டு சங்கத்தால் (ISTE) வெளியிடப்பட்ட தரங்களின் தொகுப்பாகும். இவை சில சமயங்களில் தகவல் மற்றும் தகவல் தொடர்பு தொழில்நுட்பங்கள் (ICT) திறன்களுடன் கலந்திருக்கும். 2007 இல் NETS ஆனது ஆறு செயல்திறன் குறிகாட்டிகளின் வரிசையை வெளியிட்டது:  

- படைப்பாற்றல் மற்றும் புதுமை
- தொடர்பு மற்றும் ஒத்துழைப்பு
- ஆராய்ச்சி மற்றும் தகவல் சரளமாக
- விமர்சன சிந்தனை, சிக்கலைத் தீர்ப்பது மற்றும் முடிவெடுப்பது
- டிஜிட்டல் குடியுரிமை
- தொழில்நுட்ப செயல்பாடுகள் மற்றும் கருத்துக்கள்

### ICT எழுத்தறிவு குழு எண்ணிம எழுத்தறிவு தரநிலைகள் (2007)
2007 இல் கல்வி சோதனை சேவை (ETS) ICT எழுத்தறிவு குழு அதன் டிஜிட்டல் எழுத்தறிவு தரநிலைகளை வெளியிட்டது:  

தகவல் மற்றும் தொடர்பு தொழில்நுட்பங்கள் (ICT) திறன்கள்:  

- அறிவாற்றல் திறன்
- தொழில்நுட்ப திறமை
- ICT புலமை

அணுகல், நிர்வகித்தல், ஒருங்கிணைத்தல், மதிப்பீடு செய்தல், உருவாக்குதல்/வெளியிடுதல்/ வழங்குதல் திறன்களைக் கொண்ட ஒரு நபர் ஏதேனுமொரு குறிப்பிட்ட தகவல் தொகுப்பிற்காக இந்தப் பணிகளைச் செய்ய எதிர்பார்க்கப்படுவார். டிஜிட்டல் கருவிகள் மூலம் திறமைக்கு முக்கியத்துவம் கொடுக்கப்படுகிறது.